**Pravilnik o financijskoj potpori HPD-a svojim članovima za sudjelovanje na stručnim i znanstvenim skupovima**

Opće odredbe

1. Da bi ostvarili potporu, pristupnici moraju biti članovi HPD-a i HLZ-a najmanje u godini u kojoj traže potporu i godinu prije traženja potpore.
2. Za kongres HPD-a svim se članovima HPD-a smanjuje iznos kotizacije za 10%.
3. Umirovljeni pedijatri, članovi HPD-a, oslobođeni su plaćanja kotizacija na svim skupovima koje organizira HPD.
4. HPD će odobriti jednome članu Sekcije specijalizanata, kojega članovi Sekcije izaberu temeljem svojih kriterija, troškove (kotizacija, smještaj i prijevoz) aktivnog (usmeno izlaganje, poster, "okrugli stol" ) sudjelovanja na godišnjem kongresu *European Paediatric Association*.
5. Članovima Sekcije specijalizanata, koje članovi Sekcije izaberu temeljem svojih kriterija, HPD može odobriti do 6 kotizacija za aktivno sudjelovanje na kongresima HPD-a.
6. Svojim članovima, specijalistima pedijatrije, HPD može odobriti godišnje do 6 potpora u iznosu do 4.000,00 kuna za pokriće troškova kotizacije i/ili prijevoza i/ili smještaja za aktivno sudjelovanje na domaćim i međunarodnim znanstvenim i/ili stručnim pedijatrijskim skupovima uključivo područja pedijatrijskih užih specijalizacija. Ove potpore ne obuhvaćaju tečajeve trajne edukacije.
7. Upute o tome kako zatražiti novčanu potporu te odluke o dodjeli potpora objavljuju se na mrežnoj stranici HPD-a.

Pojedinačne novčane potpore

1. Prijedloge za pojedinačne novčane potpore podnose pojedinci specijalisti pedijatri, članovi HPD-a i HLZ-a u vlastito ime, ili Sekcije HPD-a za pojedine članove (Sekcija za alergologiju i kliničku imunologiju, Sekcija za hematologiju i onkologiju, Sekcija za metaboličke bolesti djece, Sekcija za neonatologiju, Sekcija za pedijatrijsku i neonatalnu intenzivnu i urgentnu medicinu, Sekcija specijalizanata pedijatrije).
2. Prijedlozi za pojedinačne novčane potpore podnose se elektroničkom poštom predsjedniku Povjerenstva uz istodobnu obavijest Predsjedniku HPD-a. Prijedlozi moraju sadržavati potvrdu organizatora znanstvenog i/ili stručnog skupa da je prihvaćeno aktivno sudjelovanje na skupu i sažetak rada/opis nastupa na okruglom stolu kao i izjavu tražitelja potpore da financijska sredstva nisu osigurana ili su samo djelomično osigurana iz drugog izvora.
3. Korisnik pojedinačne novčane potpore, uz uvjete iz čl. 9., mora u privitku svoje prijave dostaviti predračun ili kopiju popunjenog registracijskog obrasca s vidljivim bankovnim računom ili drugim načinom plaćanja zatraženih troškova.
4. Za jedan rad može se dati potpora samo jednom autoru. Potpora se daje onom autoru koji iznosi rad, što mora biti očito iz potvrde o prihvaćanju rada.
5. Redoviti sveučilišni profesori ne mogu aplicirati za ove potpore.

Povjerenstvo za novčane potpore

1. UO HPD-a imenuje 6 članova Povjerenstva za dodjelu pojedinačnih financijskih potpora, a predsjednik HPD-a između njih imenuje predsjednika.

1. Članovi Povjerenstva moraju biti imenovani po jedan iz svake regije.
2. Regije su:
3. SJEVERNA HRVATSKA: [Varaždinska](https://sh.wikipedia.org/wiki/Vara%C5%BEdinska_%C5%BEupanija), Međimurska, Koprivničko-križevačka i [Krapinsko-zagorska županija](https://sh.wikipedia.org/wiki/Krapinsko-zagorska_%C5%BEupanija)
4. SREDIŠNJA HRVATSKA: [Zagrebačka,](https://sh.wikipedia.org/wiki/Zagreba%C4%8Dka_%C5%BEupanija) [Bjelovarsko-bilogorska,](https://sh.wikipedia.org/wiki/Bjelovarsko-bilogorska_%C5%BEupanija)  [Karlovačka i](https://sh.wikipedia.org/wiki/Karlova%C4%8Dka_%C5%BEupanija) [Sisačko-moslavačka županija](https://sh.wikipedia.org/wiki/Sisa%C4%8Dko-moslava%C4%8Dka_%C5%BEupanija)
5. ISTOČNA HRVATSKA: [Brodsko-posavska,](https://sh.wikipedia.org/wiki/Brodsko-posavska_%C5%BEupanija) [Požeško-slavonska,](https://sh.wikipedia.org/wiki/Po%C5%BEe%C5%A1ko-slavonska_%C5%BEupanija) [Vukovarsko-srijemska,](https://sh.wikipedia.org/wiki/Vukovarsko-srijemska_%C5%BEupanija)  [Osječko-baranjska i](https://sh.wikipedia.org/wiki/Osje%C4%8Dko-baranjska_%C5%BEupanija) [Virovitičko-podravska županija](https://sh.wikipedia.org/wiki/Viroviti%C4%8Dko-podravska_%C5%BEupanija)
6. ISTRA I PRIMORJE [Istarska županija](https://sh.wikipedia.org/wiki/Istarska_%C5%BEupanija), [Primorsko-goranska županija](https://sh.wikipedia.org/wiki/Primorsko-goranska_%C5%BEupanija) i [Ličko-senjska županija](https://sh.wikipedia.org/wiki/Li%C4%8Dko-senjska_%C5%BEupanija)
7. JUŽNA HRVATSKA: [Zadarska,](https://sh.wikipedia.org/wiki/Zadarska_%C5%BEupanija) Šibensko-kninska, [Splitsko-dalmatinska i](https://sh.wikipedia.org/wiki/Splitsko-dalmatinska_%C5%BEupanija) [Dubrovačko-neretvanska županija](https://sh.wikipedia.org/wiki/Dubrova%C4%8Dko-neretvanska_%C5%BEupanija)
8. GRAD ZAGREB
9. Povjerenstvo donosi konačni prijedlog većinom glasova svih članova.
10. O pojedinačnim potporama odluku donosi predsjednik HPD-a u skladu s prijedlogom Povjerenstva.
11. Ako je Povjerenstvo neodlučno, odluku donosi predsjednik HPD-a.
12. Ako postoji više zahtjeva, kriteriji odabira su sljedeći:
13. prednost ima usmeno izlaganje pred posterom;
14. vrednuje se izvornost rada;
15. objava rada sa skupa u međunarodnom časopisu, ima prednost pred objavom u zborniku sažetaka;
16. vrednuje se čimbenik odjeka časopisa ako se sažetak objavljuje u časopisu;
17. prednost ima objava vlastitih rezultata istraživanja;
18. priopćenja na skupovima europske i svjetske razine imaju prednost pred regionalnim skupovima.

1. Prijave za potpore primaju se:
2. 1. siječnja – 31. svibnja (donošenje odluke 1. lipnja – 30.lipnja)
3. 1. srpnja – 30. studenog (donošenje odluke 1. prosinca – 31. prosinca)
4. U prvom razdoblju dodjeljuju se do tri potpore za specijaliste pedijatre, u drugom razdoblju se dodjeljuju također do tri potpore. Ako u prvom razdoblju nisu dodijeljene tri potpore, u drugom se razdoblju može dodijeliti do ukupno šest potpora za tu godinu.
5. Pravilnik stupa na snagu petnaest dana od objave na mrežnoj stranici Društva i vrijedi do opoziva.